પોરબંદર : હાલ ચોમાસના આગમનની ઘડી ગણાઈ રહી છે. ત્યારે પોરબંદર શહેરમાં નગરપાલિકા ધ્વારા પ્રી મોનસુનની કામગીરી શરૂ કરી દેવામાં આવી છે. અને સાંઢીયા ગટરની સફાઈ હાથ ધરવામાં આવી છે. જો કે, કોંગ્રેસે આ કામગીરીને ફારસ રુપ ગણાવી છે. આગામી ર૦ જુનથી વિધિવત રીતે ચોમાસાનો પ્રારંભ થઈ જશે. પોરબંદર શહેરમાં ચોમાસાના સમયમાં વરસાદી પાણીનો યોગ્ય નિકાલ થઈ શકે તે માટે નગરપાલિકા ધ્વારા પ્રી મોનસુનની કામગીરી શરૂ કરી દેવામાં આવી છે. પોરબંદરમાં વર્ષો જુની સાંઢીયા ગટરમાંથી જ વરસાદી પાણીનો નિકાલ થઈ શકે તેમ હોવાથી પાલિકા ધ્વારા હાલ આ સાંઢીયા ગટરની સફાઈ પુર જોશમાં ચાલી રહી છે.